کبھی کبھی دربارِ رسالت میں حمد و نعت کی نذر پیش کرتے تھے ، ایک مرتبہ قبول ِ اسلام کے ابتدائی زمانہ میں حمد و نعت کہہ کر لائے اورعرض کیا،یا رسول اللہ ! خدا کی حمد اورحضور کی مدح میں کچھ اشعار عرض کیے ہیں ، فرمایا میری مدح سنانے کی ضرورت نہیں،البتہ خدا کی حمد سناؤ ؛چنانچہ انھوں نے حمد سنا نی شروع کی،اس درمیان میں ایک کشیدہ قامت آدمی آگیا ، اسے دیکھ کر آنحضرتﷺ نے انھیں روک دیا ، اس کے واپس جانے کے بعد پھر سننے لگے ، دوبارہ پھر وہ شخص آیا پھر آپ نے اسود کو خاموش کر دیا ، اس کے واپس جانے کے بعد اسود نے پوچھا یا رسول اللہ یہ کون شخص ہے ، جس کے آنے پر آپ روک دیتے ہیں اور چلے جانے کے بعد پھر سنتے ہیں،فرمایا یہ عمر بن الخطاب ہیں ، ان کو باطل اشیاء سے کسی قسم کا لگاؤ نہیں ( اس سے مراد شاعری ہے ورنہ حمد اس سے مستثنی ہے ) ۔
Entity: اسود — Type: /person/author, /person